I 1726 vendte han tilbage til Venedig som musikalsk leder ved ''Teatro S. Angelo''. Der blev han en levende legende som violinvirtuos og et valfartsmål for mange musikere fra hele Europa. På denne tid lærte han [[mezzosopran]]en ''[[Anna Girò]]'' at kende. Hun blev hans elev, protege og foretrukne ''[[primadonna|prima donna]]''. Anna og halvsøsteren Paolina fulgte Vivaldi på mange rejser, og der blev selvsagt spekuleret meget omkring dette. Vivaldi selv stod fast på, at forholdet var rent kunstnerisk,<ref name="heller">Heller, Karl (1997) ''Antonio Vivaldi: The red priest of Venice.'' Hal Leonard Corporation, {{ISBN|978-1-57467-015-8}}</ref> og man fandt aldrig bevis for andet end venskab og professionelt samarbejde. Mellem 1729 og 1733 besøgte Vivaldi talrige norditalienske byer: ([[Verona]], [[Ancona]], [[Reggio Emilia|Reggio]] og [[Ferrara]]). Han var sandsynligvis også i [[Praha]], hvor han fik uropført to operaer.
Musik